Informació important en relació a l’activitat al Paratge Natural Municipal de l’Hort de Soriano – Font de la Parra per als dies de Pasqua 2021.
Sin fecha

Carcaixent

Com en anys anteriors, durant els dies de la festivitat de Pasqua, es produïxen concentracions i aglomeracions de persones a les instal·lacions del Paratge Natural Municipal de l’Hort de Soriano – Font de la Parra.

A data de hui està vigent la normativa següent:

Decret 8/2021, d’11 de març, del president de la Generalitat, pel qual es determinen les mesures de limitació de la permanència de grups de persones en espais públics i privats i de limitació de la mobilitat, per al període comprés entre el 15 de març i el 12 d’abril de 2021.

RESOLUCIÓ d’11 de març de 2021, de la consellera de Sanitat Universal i Salut Pública, per la qual modifica la Resolució de 5 de desembre de 2020, de la consellera de Sanitat Universal i Salut Pública, per la qual s’acorda noves mesures addicionals en la Comunitat Valenciana, a conseqüència de la situació de crisi sanitària ocasionada per la Covid-19

Degut a que es possible que durant els dies de Pasqua no es puguen garantir les mesures de prevenció i seguretat a les instal·lacions del Paratge Natural Municipal de l’Hort de Soriano – Font de la Parra, s’ha estimat, des de la regidoria de Medi Ambient, a fi d’evitar conseqüències no desitjades, adoptar les següents mesures en relació a la utilització de les instal·lacions del paratge:

L’accés a la Font de la Parra romandrà tancat amb barrera des del divendres 2/4/21 fins el dilluns dia 5/4/21, ambdós inclosos.

Es prohibeix la realització de pícnic a l’interior del paratge.

No es permet l'accés a autocaravanes ni l'acampada.

Es prohibeix l’estacionament en el Camí de la Font.

WC obert amb aforament limitat. Es netejarà 4 vegades al dia.

Horari de la instal·lació per als dies 1/4/21 a 5/4/21 i 10/4/21 a 12/4/21: de 9 a 20 hores.

En este horari estarà obert la zona d’estacionament del «transformador».

No es podrà accedir a la instal·lació amb vehicles.

Obligacions dels visitants:

\- Distància social 1,5 metres.

\- Ús de mascareta.

\- Aplica: regulació sanitària vigent.